ml en en en id en en en en en en en en en en ml en ml en ml ml ml ml ml ml ml ml en en en en en fa en en en ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml en en en en
Welcome to NIRBHAYAM.COM | Kerala’s No. 1 News Portal
October 3, 2022 1:22 pm
ന്യൂദല്‍ഹി: ലഡാക്കിലെ അതിര്‍ത്തി നിയന്ത്രണ രേഖ മറികടന്ന് ഇന്ത്യന്‍ മണ്ണില്‍ ചൈനീസ് പട്ടാളം ടെന്‍റടിച്ച സംഭവത്തിന് പിന്നാലെ ചൈനയുടെ ഹെലികോപ്ടറുകള്‍ വ്യോമാതിര്‍ത്തി ലംഘിച്ചതിന്‍െറ പുതിയ വിവരവും പുറത്തുവന്നു.15നാണ് നുഴഞ്ഞു കയറ്റം നടന്നതെങ്കില്‍, 21ന് രണ്ടു കോപ്ടറുകള്‍ ഇന്ത്യന്‍ വ്യോമാതിര്‍ത്തി ലംഘിച്ച് നൂറു കണക്കിനു കിലോമീറ്ററുകള്‍ ഉള്ളിലേക്ക് പറന്നെത്തിയെന്നാണ് സൈനിക കേന്ദ്രങ്ങള്‍ നല്‍കുന്ന വിവരം.
പ്രദേശത്ത് റോന്തു ചുറ്റി ഭക്ഷണപ്പൊതികളും സിഗരറ്റ് പാക്കറ്റുകളും പ്രാദേശിക ഭാഷയില്‍ എഴുതിയ ചില കുറിപ്പുകളും വലിച്ചെറിഞ്ഞശേഷം തിരിച്ചുപോവുകയായിരുന്നു. ലഡാക്കിനും ലേയ്ക്കും സമീപം ചുമാറിലാണ് സംഭവം. ചൈന കൈവശം വെച്ചിരിക്കുന്ന അക്സായ് ചിനോടു ചേര്‍ന്നാണ് ചുമാര്‍.
അതിനിടെ, ഇന്ത്യന്‍ ഭൂവിഭാഗത്തില്‍ തമ്പടിച്ച സ്വന്തം സേന പിന്മാറുന്നതിന് ചൈന മുന്‍ ഉപാധിവെച്ചു. രണ്ടു കൂട്ടരും സ്വന്തമെന്ന് അവകാശപ്പെടുന്ന തര്‍ക്കപ്രദേശത്തെ ‘അനധികൃത’ സൈനിക കേന്ദ്രങ്ങള്‍ ഇന്ത്യ ഉപേക്ഷിക്കണമെന്നാണ് ആവശ്യം.
കഴിഞ്ഞ ദിവസം നടന്ന രണ്ടു രാജ്യങ്ങളുടെയും സൈനിക കമാന്‍ഡര്‍മാരുടെ യോഗത്തിലാണ് ഈ ആവശ്യം ഉന്നയിച്ചത്. ഈ മേഖലയില്‍ അഞ്ച് ഇന്ത്യന്‍ പോസ്റ്റുകള്‍ ഉണ്ടെന്നാണ് അവരുടെ വാദം. നിരീക്ഷണ സഞ്ചാരവും ഇന്ത്യ വന്‍തോതില്‍ നടത്തുന്നതായി ചൈന ആരോപിക്കുന്നു. ഇതിനോട് ഇന്ത്യ പ്രതികരിച്ചിട്ടില്ല. ഇതോടെയാണ് രണ്ടാംവട്ട ഫ്ളാഗ് മീറ്റിങ്ങും അപൂര്‍ണമായത്. മൂന്നാമതൊരു യോഗം കൂടി വിളിച്ചേക്കും.
അതേസമയം, നുഴഞ്ഞുകയറ്റ പ്രശ്നം സമാധാനപരമായ നിലയില്‍ പരിഹരിക്കുമെന്ന് പ്രതിരോധമന്ത്രി എ.കെ. ആന്‍റണി ബംഗളൂരുവില്‍ പറഞ്ഞു. വിവിധ തലങ്ങളില്‍ ഇതിന് ചര്‍ച്ചകള്‍ നടന്നുവരുകയാണ്. രാജ്യത്തിന്‍െറ അഖണ്ഡതയും സുരക്ഷിതത്വവും സംരക്ഷിക്കാന്‍ സര്‍ക്കാര്‍ എല്ലാ നടപടിയും സ്വീകരിക്കുമെന്ന് ആന്‍റണി കൂട്ടിച്ചേര്‍ത്തു.
കിഴക്കന്‍ ലഡാക്കില്‍ കഴിഞ്ഞ 15ന് അതിര്‍ത്തി നിയന്ത്രണരേഖ 10 കിലോമീറ്റര്‍ ഉള്ളിലേക്ക് മറികടന്നെത്തി താല്‍ക്കാലിക ടെന്‍റടിച്ച ചൈനീസ് പട്ടാളം അവിടെത്തന്നെ തുടരുകയാണ്. 40ലേറെ ചൈനീസ് സേനാംഗങ്ങളാണ് മൂന്ന് താല്‍ക്കാലിക ടെന്‍റുകളില്‍ ചെറുകിട ആയുധങ്ങളുമായി തങ്ങുന്നത്. ഇവിടേക്ക് ഇന്തോ-തിബത്തന്‍ പൊലീസിനെ ഇന്ത്യയും വിന്യസിച്ചിട്ടുണ്ട്. നോക്കെത്താവുന്ന ദൂരത്തിലാണ് രണ്ട് സേനകളും നിലയുറപ്പിച്ചിട്ടുള്ളത്.
ഇവിടെനിന്ന് 20 കിലോമീറ്റര്‍ അകലെയാണ് ഇന്ത്യയുടെ പതിവ് ഐ.ടി.ബി.പി ക്യാമ്പ്.
നുഴഞ്ഞുകയറ്റ പ്രശ്നത്തില്‍ ചര്‍ച്ച തുടരുമെന്ന് വിദേശകാര്യമന്ത്രി സല്‍മാന്‍ ഖുര്‍ഷിദും പറഞ്ഞു. ചൈനയുടെ നിലപാടില്‍ സര്‍ക്കാര്‍ തൃപ്തരല്ലെന്നും പ്രശ്നപരിഹാരത്തിനായി ചര്‍ച്ച തുടരുമെന്നും അദ്ദേഹം മാധ്യമങ്ങളോട് പറഞ്ഞു. അതേസമയം, പ്രശ്നത്തില്‍ കേന്ദ്രസര്‍ക്കാറിന് പിന്തുണ പ്രഖ്യാപിച്ച ബി.ജെ.പി നടപടിയെടുക്കാന്‍ കേന്ദ്രം മടിക്കുകയാണെന്ന് കുറ്റപ്പെടുത്തി. വിഷയത്തില്‍ എന്തു നടപടിയാണ് സര്‍ക്കാര്‍ ഇതുവരെ എടുത്തതെന്ന് വ്യക്തമാക്കണമെന്ന് പറഞ്ഞ ബി.ജെ.പി അധ്യക്ഷന്‍ രാജ്നാഥ് സിങ് ഇത്തരം ഭീഷണിയില്‍ പാര്‍ട്ടി കേന്ദ്ര സര്‍ക്കാറിനൊപ്പമാണെന്നും കൂട്ടിച്ചേര്‍ത്തു.
Share this on WhatsApp
Leave a Reply Cancel reply
Your email address will not be published. Required fields are marked *
ഉറങ്ങും മുന്‍പ് ഒരു ഗ്ലാസ്സ് വെള്ളം കുടിക്കൂ...
വീട്ടിലെ പടികളുടെ എണ്ണത്തിൽ ശ്രദ്ധിക്കേണ്ട കാര്യങ്ങൾ
നാളെ ഉച്ചയ്ക്ക് എസ്എസ്എല്‍സി പരീക്ഷ ഫലം
ഇന്ന് സംസ്ഥാനത്ത് 195 പേര്‍ക്ക് കോവിഡ് ...
തുടർച്ചയായി 20-ാം ദിവസവും പെട്രോളിന്റെയും ഡീസലിന്റെയും വില വര്‍ധിപ്പിച്ചു
മുഖക്കുരു വരാതിരിക്കാന്‍ ഇവ ശ്രദ്ധിക്കൂ ;
ഇന്ന് 60 പേർക്ക് രോഗമുക്തി ; 141 പേര്‍ക്കു കൂടി കോവിഡ്
5000 രൂപയിൽ കൂടുതൽ എടിഎമ്മിൽ നിന്ന് പിൻവലിച്ചാൽ ഫീസ് ഈടാക്കും..
സംവിധായകനും തിരക്കഥാകൃത്തുമായ സച്ചി അന്തരിച്ചു.
കേരളത്തിലേക്ക് വരുന്ന പ്രവാസികള്‍ക്ക് കോവിഡ് നെഗറ്റീവ് സര്‍ട്ടിഫിക്കറ്റ് നിർബന്ധമാക്കാൻ മന്ത്രിസഭ
20 ഇന്ത്യൻ സൈനികർക്ക് വീരമൃത്യു ; ഇന്ത്യാ-ചൈന സംഘർഷം
ഇന്ന് കേരളത്തിൽ 85 പേർക്ക് കോവിഡ്; 46 പേർക്ക് രോഗമുക്തി, 1342 പേർ ചികിത്സയിൽ
ശബരിമലയില്‍ ഈ വർഷത്തെ ഉത്സവം ചടങ്ങ് മാത്രമാകും; ഭക്തർക്ക് പ്രവേശനമില്ല
നിങ്ങള്‍ മൃഗങ്ങളെ സ്വപ്നം കാണുന്നുണ്ടോ?
ഇന്ത്യയിൽ കോവിഡ് ബാധിതരുടെ എണ്ണം 2.7 ലക്ഷം കടന്നു
ബ്രിട്ടീഷ് പ്രധാനമന്ത്രി തെരേസ മേയ് ജൂണ്‍ 7ന് രാജി സമർപ്പിക്കും..
വിജയ് മല്യ നൽകിയ അപ്പീൽ യുകെ ഹൈക്കോടതി തള്ളി
അംബാനിയുടെ മകളുടെ വിവാഹം ; അതിഥികൾക്ക് പറക്കാൻ 100 വിമാനം
ലോക ബോക്സിങ്ങിൽ മേരി കോമും സോണിയയും ഫൈനലിൽ...
കുവൈത്തിൽ കനത്ത മഴ ശക്തമാകുന്നു ; പൊതുഅവധി പ്രഖ്യാപിച്ചു
ബഹുരാഷ്ട്ര സമ്മേളനത്തിൽ ഇന്ത്യ താലിബാനുമായി ചര്‍ച്ച...
2022ൽ ബഹിരാകാശത്തു മനുഷ്യനെ എത്തിക്കാനൊരുങ്ങി പാക്കിസ്ഥാൻ
നാലുദിവസമായി ഫുടബോൾ ടീം ഗുഹയിൽ !! ആശങ്കയോടെ അധികൃതർ
അമേരിക്കയിൽ കൂട്ടിലടക്കപ്പെട്ട കുട്ടികളുടെ ദൃശ്യങ്ങൾ പുറത്ത്..!! ട്രംപിൻറെ ക്രൂര നടപടിക്കെതിരെ പ്രതിഷേധം ശക്തം
സൗദി അറേബ്യയുടെ ഫുട്‌ബോള്‍ ടീം സഞ്ചരിച്ച വിമാനത്തിനു തീ പിടിച്ചു; ഒഴിവായത് വൻ ദുരന്തം
About UsCareer @ NirbhayamCategoriesContact UsFeedbackPrivacyprivacy policyTerms and Conditions
© Copyright 2013 Nirbhayam.com. All rights reserved.